Приложение № 8

  **/Проект /**

**Д О Г О В О Р**

**№ ………../………….. г.**

Днес, ......................2016 г. в гр. София, между представители на страните:

**„БДЖ – ПЪТНИЧЕСКИ ПРЕВОЗИ” ЕООД**, със седалище и адрес на управление: гр. София: ул. “Иван Вазов” № 3, вписано в Търговския регистър при Агенция по вписванията с ЕИК № 175405647, ИН по ЗДДС № BG 175405647, представлявано от Димитър Станоев Костадинов – Управител, наричано по-долу за краткост “**ВЪЗЛОЖИТЕЛ”**

**И**

………...................………………………………….., със седалище и адрес на управление: …..............………………………………………….., вписано в Търговския регистър при Агенция по вписванията с ЕИК № ……………………., ИН по ДДС № ……………………., представлявано от ……………………………………- …………….., наричано по-долу за краткост **“ИЗПЪЛНИТЕЛ”**,

**на основание утвърден протокол от Управителя на „БДЖ – Пътнически превози” ЕООД, след проведена обществена поръчка по реда на глава осма „а” от ЗОП се сключи настоящият Договор за следното:**

**I. ПРЕДМЕТ НА ДОГОВОРА**

**1.** ВЪЗЛОЖИТЕЛЯТ възлага, а ИЗПЪЛНИТЕЛЯТ се задължава да извърши доставка на сайлент блокове за колоосен редуктор за локомотиви серии 44 и 45”, собственост на „БДЖ – Пътнически превози” ЕООД, предмет на настоящия договор, по вид и технически характеристики в съответствие с Техническа спецификация, Партидна техническа спецификация и Технически изисквания за „**Доставка на сайлент блокове за колоосен редуктор за локомотиви серии 44 и 45”** - Приложение №1, №2, и №3 към настоящия договор.

**II. СРОК НА ДОГОВОРА**

**2.** Настоящият договор се сключва за срок от 12 месеца считано от датата на сключването му или до изчерпване на стойността на договора.

## III. ЦЕНИ И ПЛАЩАНЕ

 **3.1.** Единичните цени са съгласно ценовата оферта на Изпълнителя, Приложение № 5 към договора и не подлежат на промяна по време на изпълнение на договора .

**3.2.** Цената се разбира DDP - гр.София, 1517, Локомотивно депо София, район Подуяне, ул. „Майчина слава” №2, съгласно “INCOTERMS 2010” /включително опаковка, маркировка, транспорт, застраховка, мито/ в български лева без ДДС.

 **3.3**. Общата стойност на договора за доставка възлиза на ......................./словом: ..................../ лева без ДДС.

 **3.4.** **Условия на плащане**

3.4.1.Авансово плащане в размер на 30% от стойността на договора.

***\*/Тази точка ще фигурира при условие, че определеният за Изпълнител е предложил авансово плащане/.***

3.4.2. Плащането на остатъка от 70 % от стойността на партидата сайлент блокове за колоосен редуктор за локомотиви серии 44 и 45, в срок до 30 /тридесет/ дни след доставка на партидата в склада на Възложителя. Изпълнителят представя: двустранно подписан приемателно-предавателен протокол с изписани номера на договора за доставка и данни на фирмата изпълнител, доставеното количество, с вписани номера на доставените в партидата сайлент блокове, оригинална фактура, сертификат за качество изготвен с отразени данни от маркировката им, издаден от завода-производител с оригинален подпис и печат, и протоколи за проведени изпитания, съдържащи референтни граници на измерваните технически параметри. Сумата на аванса се приспада пропорционално от стойността на всяка една партида.

***\*/При условие, че участникът е предложил авансово плащане/.***

3.4.3 Плащането на всяка доставена партида сайлент блокове за колоосен редуктор за локомотиви серии 44 и 45, се извършва, в лева, по банков път, в срок до 30 (тридесет) дни след доставката на съответната партида и представяне на необходимите документи / представяне на двустранно подписан приемателно-предавателен протокол с изписани номера на договора за доставка и данни на фирмата изпълнител, доставеното количество, с вписани номера на доставените в партидата сайлент блокове, оригинална фактура, сертификат за качество изготвен с отразени данни от маркировката им, издаден от завода-производител с оригинален подпис и печат, и протоколи за проведени изпитания, съдържащи референтни граници на измерваните технически параметри. /

***\*/Тази точка ще фигурира при условие, че определеният за Изпълнител не е предложил авансово плащане/.***

3.4.4. За извършване на плащането по **т.3.4.2. и т.3.4.3.**, Изпълнителя се задължава да представи на Възложителя на адрес: гр. София, ул.”Иван Вазов” №3, “БДЖ - Пътнически превози” ЕООД, Дирекция „ПЖПС”, в пет дневен срок от извършване на доставката на следните документи:

- приемателно-предавателни протоколи, с вписани номера на доставените в партидата сайлент блокове, оформени при предаване на резервните части в склада на Възложителя, надлежно подписани от представители на Изпълнителя и Възложителя, оригинал;

 - сертификат за качество на предлаганата резервна част, изготвен с отразени данни

 от маркировката им, издаден от производителя, оригинал;

-оригинална фактура, издадена на името на ”БДЖ – Пътнически превози” ЕООД”, с адрес: 1080 София, ул.”Иван Вазов” №3 с МОЛ – Димитър Костадинов, която освен задължителните реквизити да съдържа: № на договора за доставка и предмет на договора;

- протоколи за проведени изпитания, съдържащи и референтните граници на измерваните технически параметри:

* *Протокол за извършване на геометрични измервания на сайлент блок****,*** с изписани производствени и референтни стойности, материал, обработка на материала, тегло, в съответствие с изискванията на чертежната документация на Възложителя, с изписани данни от маркировката на всяка партидаане на данните от марки, издаден от производителя;
* *Протокол за извършване на изпитания* под действие на аксиална сила 30кN, при скорост 50мм/мин., с измерване на допустима деформация от 1,5мм до 2 мм, при което да не се появяват разслоения между гумата и метала, с изписани данни от маркировката на всяка партида в съответствие с изискванията на чертежната документация на Възложителя, издаден от производителя;
* *Протокол за извършване проверка за твърдост на гумата по ШОР А 70 ±5 HS,* на всеки десети сайлент блок от всяка партида, с изписване в протокола на показанието от измерването и референтната му стойност, в съответствие с изискванията на чертежната документация на Възложителя, издаден от производителя.

3.4.5. При непредставяне в срок и на посочения адрес на горецитираните документи, срокът за плащане на доставката се удължава с толкова дни, с колкото е закъсняло представянето на документите.

**3.5.** Всяко плащане ще се извършва в лева посредством банков превод по сметка на Изпълнителя в банка ................. , клон......................, **IBAN:** ................................, **BIC : ..................**

**ІV. СРОК НА ДОСТАВКА**

**4.1.** Изпълнителят доставя,сайлент блокове за колоосен редуктор за локомотиви серии 44 и 45, предмет на настоящия договор на четири партиди, съгласно Партидна техническа спецификация на Възложителя – Приложение № 2 към настоящия договор, в срок до :

- първа партида в срок до ......... ...дни / не по-дълъг от 14 дни/ - 24 броя, от датата на сключване на договора /или от датата на усвояването на авансовото плащане;

- втора партида в срок до …….. ..дни / не по-дълъг от 60 дни/ - 128 броя, от датата на сключване на договора;

- трета партида в срок до …….. ….дни / не по-дълъг от 110 - 120 дни/ - 128 броя, от датата на сключване на договора;

 - четвърта партида в срок до …….. дни / не по-дълъг от 170 - 180 дни/ - 128 броя, от датата на сключване на договора;

**4.2.** За дата на доставка се счита датата на подписване на приемателно-предавателен протокол между представители на страните, който удостоверява, че сайлент блокове за колоосен редуктор за локомотиви серии 44 и 45, се намират в склада на Възложителя – гр.София, 1517, Локомотивно депо София, район Подуяне, ул. „Майчина слава” №2.

- сертификат за качество, с отразени данни от маркировката им (издаден от завода-производител с оригинален подпис и печат);

- протоколи за проведени изпитвания, съдържащи и референтните граници на измерваните технически параметри;

**V. КАЧЕСТВО И ГАРАНЦИОНЕН СРОК**

**5.1.** Гаранционен пробег/срок - ................. км /не по-кратък от 250 000 км пробег на локомотива/, от датата на монтажа.

 **5.2.**Гаранционен срок на складово съхранение **-** ……….месеца/не по-кратък от 12 (дванадесет) месеца/ от датата на доставка.

 **5.3.** Протоколи при всяка доставка, за извършени задължително от производителя необходими изпитания, съдържащи технически параметри в съответствие с изискванията на чертежната документация посочена в Техническата спецификация на Възложителя, с посочени референтни граници на измерваните технически параметри, включително изпитване под действие на аксиална сила 30 кN при скорост 50 мм /мин, допустима деформация от 1,5мм до 2 мм, при което да не се появяват разслоения между гумата и метала, габаритни и присъединителни размери, с изписани данни от маркировката, издадени от производителя, с подпис и печат.

**5.4.**Всеки десети сайлент блок от всяка партида, е проверен за твърдост на гумата по ШОР 70 ±5, с изписване в протокола на показанието от измерването и референтната му стойност.

**5.5.**Доставката на всяка партида сайлент блокове е придружена от сертификат за качество, с изписани данни от маркировката, издаден от производителя, с подпис и печат.

 **5.6.** В приемно-предавателния протокол при доставка са вписани номерата на доставените в партидата сайлент блокове.

 **5.7.**Сайлент блоковете са новопроизведени, производство, не по-рано от шест месеца, преди месеца на доставка.

 **5.8.** Доставените сайлент блокове за колоосен редуктор за локомотиви серии 44 и 45,са в съответствие с Техническата спецификация, каталожните и чертежни номера от чертежната документация за доставка на Възложителя.

**VI. ПРАВА И ЗАДЪЛЖЕНИЯ НА СТРАНИТЕ**

**6.1.** ВЪЗЛОЖИТЕЛЯТ има право:

6.1.1. Да изисква от ИЗПЪЛНИТЕЛЯ да изпълнява качествено и в срок без отклонения доставката съгласно Технически изисквания, Партидна техническа спецификация и Техническа спецификация за „Доставка на сайлент блокове за колоосен редуктор за локомотиви серии 44 и 45”- Приложение №1, №2, и №3 към настоящия договор.

6.1.2. Да извършва проверка във всеки момент от изпълнението на договора относно качество, количества, стадии на изпълнение, технически параметри, без това да пречи на оперативната дейност на ИЗПЪЛНИТЕЛЯ.

6.1.3. Да задържи или усвои съответна част от гаранцията за изпълнение при неизпълнение от страна на ИЗПЪЛНИТЕЛЯ на клаузи от договора и да получи неустойка в размера, определен в **т. 10.1.** от настоящия договор.

6.1.4. Да прави рекламации при установяване на некачествена доставка, която не е в съответствие с Технически изисквания и Техническа спецификация на ВЪЗЛОЖИТЕЛЯ, и с Техническото предложение на ИЗПЪЛНИТЕЛЯ.

6.1.5. Да изисква от ИЗПЪЛНИТЕЛЯ да сключи и да му представи договори за подизпълнение с посочените в офертата му подизпълнители.

**6.2.** ВЪЗЛОЖИТЕЛЯТ е длъжен:

6.2.1. Да заплати на ИЗПЪЛНИТЕЛЯ възнаграждение в размер, при условия и в срокове съгласно настоящия договор.

6.2.2. ВЪЗЛОЖИТЕЛЯТ се задължава да не разпространява под каквато и да е форма всяка предоставена му от ИЗПЪЛНИТЕЛЯ информация, имаща характер на търговска тайна и изрично упомената от ИЗПЪЛНИТЕЛЯ като такава в представената от него оферта.

**6.3.** ИЗПЪЛНИТЕЛЯТ има право:

6.3.1. Да получи уговореното възнаграждение при условията и в сроковете, посочени в настоящия договор.

6.3.2. Да иска от ВЪЗЛОЖИТЕЛЯ необходимото съдействие за осъществяване на работата по договора, включително предоставяне на нужната информация и документи за изпълнение на договора.

6.4. ИЗПЪЛНИТЕЛЯТ e длъжен:

6.4.1. Да изпълни поръчката качествено в съответствие с предложеното в офертата му, включително техническото предложение, което е приложение към настоящия договор.

6.4.2. Да не предоставя документи и информация на трети лица относно изпълнението на поръчката, както и да не използва информация, станала му известна при изпълнение на задълженията му по настоящия договор.

6.4.3. Да сключи договор/договори за подизпълнение с посочените в офертата му подизпълнители в срок от 7 дни от сключване на настоящия договор и да предостави оригинален екземпляр на ВЪЗЛОЖИТЕЛЯ в 3-дневен срок.

**VIІ. ПРИЕМАНЕ И ПРЕДАВАНЕ**

**7.1.** На предаване и приемане подлежат тези сайлент блокове за колоосен редуктор, за локомотиви серии 44 и 45, които отговарят на условията по настоящия договор и са придружени със сертификат за качество (издаден от завода-производител с оригинален подпис и печат) за потвърждаване на съответствието на качествата на сайлент блоковете за колоосен редуктор, за локомотиви серии 44 и 45 с предписаните норми и изисквания в Техническите изисквания на Възложителя и протоколи за проведени изпитвания, съдържащи посочени референтни граници на измерваните технически параметри. Предаването и приемането се извършва в склада на Възложителя – гр.София, 1517, Локомотивно депо София, район Подуяне, ул. „Майчина слава” №2, за което се изготвя Приемателно - предавателен протокол с вписани номера на доставените в партидата сайлент блокове и изписани №, и предмет на договора, подписан от представители на Възложителя и представител на Изпълнителя.

**7.2.** Сайлент блоковете трябва да бъдат доставени в подходяща, обичайна опаковка за този вид части, гарантираща запазване на целостта и функционалните им качества при транспортиране и съхранение. Опаковката е включена в цената.

**7.3.** Сайлент блоковете трябва да имат нанесена трайна маркировка, със знак на производителя, означение на резервната част, производствен номер, месец и година на производство. Маркировката трябва да бъде нанесена по начин, гарантиращ нейната трайност за целия период на експлоатация.

**VIIІ. РЕКЛАМАЦИИ**

**8.1.** Рекламации за видими дефекти и несъответствия с условията на настоящия договор се правят в момента на приемането. Неприетите сайлент блокове за колоосен редуктор, за локомотиви серии 44 и 45, като несъотвестващи на условията по настоящия договор Изпълнителят е длъжен да вземе незабавно обратно за своя сметка.

**8.2.** Рекламации за качество, скрити дефекти и недостатъци се предявяват до един месец след изтичане на гаранционния срок, при условие, че дефекта е открит в гаранционния срок.

**8.3.** Рекламациите по **т.8.2** се удостоверяват с протокол между представители на страните, за чието разглеждане и съставяне Изпълнителят е длъжен да се яви или да изпрати свой представител, в 10 /десет/ дневен срок от поканата, на посочения от Възложителя адрес. В случай на неявяване или непостигане на споразумение, рекламацията се удостоверява от независима организация за контрол.

**8.4.** Рекламираните по качество изделия се подменят с качествени такива в срок от 30 дни от датата на предявяване на Рекламацията, за сметка на Изпълнителя. При неизпълнение на това задължение от страна на Изпълнителя, Възложителят счита количеството за недоставено и Изпълнителят дължи възстановяване на стойността на рекламираната стока, както и неустойка съгласно **т. 10.1.**

**8.5.** При рекламации, рекламираната стока се държи на отговорно пазене на територията, където е възникнало рекламационното събитие, до уреждане на рекламацията, след което, при поискване от Изпълнителя, ако не бъде договорено друго, дефектната стока се предава на него или на упълномощено от него лице, в подходяща опаковка, в срок от 7 работни дни, като всички разходи по подготовката и предаването на въпросната стока са за сметка на Изпълнителя.

**8.6.** За подменените в условията на гаранция сайлент блокове за колоосен редуктор, за локомотиви серии 44 и 45, тече нов гаранционен срок равен на договорения в **т.5.1.** и **т. 5.2.** от настоящия договор. Подмяната на дефектна стока се извършва за сметка на Изпълнителя франко склада на Възложителя.

**ІХ. ГАРАНЦИЯ ЗА ИЗПЪЛНЕНИЕ**

**9.1.** Гаранцията за изпълнение на договора е под формата на безусловна и неотменяема банкова гаранция или парична сума (депозит) по посочена от ВЪЗЛОЖИТЕЛЯ сметка, по преценка на ИЗПЪЛНИТЕЛЯ и е в размер на ..................... лв., което представлява 5 % от общата стойност на договора. Гаранцията за изпълнение е със срок на валидност 30 /тридесет/ дни след изтичане на срока на договора.

**9.2.** Гаранцията за изпълнение или част от нея се задържа от ВЪЗЛОЖИТЕЛЯ:

1. При закъснение на доставката;

2. При неизпълнение на задължението за доставка – частично или изцяло.

3. При изпълнение на задължението за доставка с некачествена стока, която не е заменена с качествена в сроковете по този договор.

**9.3.** Усвояването на банковата гаранция или част от нея се извършва с декларация до съответната банка, че ИЗПЪЛНИТЕЛЯТ е в нарушение на договорните задължения, без да е необходимо посочване на конкретни обстоятелства или представяне на доказателства.

9.3.1. Възложителят уведомява писмено ИЗПЪЛНИТЕЛЯ за намерението си да пристъпи към усвояване на гаранцията или част от нея.

**9.4.** Договорените неустойки ВЪЗЛОЖИТЕЛ усвоява от гаранцията за изпълнение, за което писмено уведомява ИЗПЪЛНИТЕЛЯ.

**Х. САНКЦИИ И НЕУСТОЙКИ**

**10.1.** При закъснение на изпълнението на задълженията по настоящия договор или некачествено изпълнение, Изпълнителят дължи неустойка в размер на 0,2% на ден от стойността на неизпълнението, но не повече от 10 % от стойността на договора или произлезлите от това щети, вреди и пропуснати ползи, ако са по–големи.

**10.2.** При пълно неизпълнение на доставката/доставките по договора, ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 10% от стойността на договора.

**10.3.** ВЪЗЛОЖИТЕЛЯТ усвоява начислените по **т.10.1.** и **10.2.** неустойки от внесената от ИЗПЪЛНИТЕЛЯ гаранция за изпълнение на договора или от всяка друга сума, дължима на ИЗПЪЛНИТЕЛЯ по този договор.

**10.4.** В случай, на неоснователно закъснение в плащането на доставката, ВЪЗЛОЖИТЕЛЯТ дължи обезщетение на ИЗПЪЛНИТЕЛЯ в размер на законната лихва върху забaвената сума за всеки ден закъснение, но не повече от 10 % от неизпълнението.

**ХІ. СПОРОВЕ**

**11.1.** Всеки спор между страните, породен от този договор или отнасящ се до него, ще бъде разрешаван доброволно по пътя на преговори, взаимни консултации и обмен на мнения, като постигнатото съгласие между страните ще бъде оформено в писмено споразумение.

**11.2.** В случай, че не бъде постигнато съгласие по **т.11.1**, всички спорове, породени от този договор, или отнасящи се до тях, могат да бъдат разрешавани чрез медиация.

**11.3.** В случай, че не бъде постигнато съгласие по **т.11.2**, всички спорове, породени от този договор, или отнасящи се до него, ще бъдат решавани по съдебен ред. Медиацията по **т.11.2** не е задължителен способ, преди отнасяне на спора за решаване по съдебен ред.

**ХІІ. СЪОБЩЕНИЯ**

**12.1.** Всички съобщения между страните, свързани с изпълнението на настоящия договор, са валидни, ако са направени в писмена форма и са подписани от упълномощени представители на ВЪЗЛОЖИТЕЛЯ и ИЗПЪЛНИТЕЛЯ.

**12.2.** За дата на получаване на съобщението се смята:

- датата на предаването – при предаване на ръка на съобщението;

- датата, посочена на обратната разписка – при изпращане по пощата;

- датата на приемането – при изпращане по факса.

**12.3.** За валидни адреси за приемане на съобщенията, свързани с изпълнение на настоящия договор и предаване на документи по раздел IIIот Договора се смятат:

**ЗА ВЪЗЛОЖИТЕЛ: ЗА ИЗПЪЛНИТЕЛ:**

гр. София 1080 ....................................

ул.”Иван Вазов” № 3 ....................................

„БДЖ-Пътнически превози” ЕООД .......................................

 Дирекция „ПЖПС” ....................................

Отдел ”Ремонт на ТПС” .....................................

тел. .............................

факс:........................................

 **12.4.** При промяна на адреса, съответната страна е длъжна да уведоми другата в тридневен срок от промяната.

В случай, че страната по договора не изпълни това свое задължение, всички съобщения изпратени до последния валиден по договора адрес се считат за получени от адресата.

**ХIII. ФОРСМАЖОР**

**13.1.** При настъпване на форсмажорни обстоятелства, засегнатата страна се задължава да уведоми в тридневен срок другата страна като посочи началната и крайната дата на събитията, както и да й представи съответни официални документи, издадени от компетентни инстанции на дадената държава.

**ХIV. ИЗМЕНЕНИЕ И ПРЕКРАТЯВАНЕ НА ДОГОВОРА. ЗАКЛЮЧИТЕЛНИ**

**РАЗПОРЕДБИ**

**14.1.** Изменения в настоящия договор не се допускат съгласно чл.43, ал.1 от ЗОП, освен в случаите на чл. 43, ал. 2 от ЗОП.

**14.2.** При настъпване на форсмажорни обстоятелства срокът на действие на настоящия договор се удължава с тяхното времетраене.

**14.3.** Настоящият договор се прекратява:

1. с изтичане на срока, за който е сключен;

2. по взаимно съгласие между страните, изразено в писмена форма;

3. при виновно неизпълнение на задълженията на една от страните по договора - с 10-дневно писмено предизвестие от изправната до неизправната страна;

4. при констатирани нередности и/или конфликт на интереси - с изпращане на едностранно писмено предизвестие от ВЪЗЛОЖИТЕЛЯ до ИЗПЪЛНИТЕЛЯ;

5. с окончателното му изпълнение;

6. по реда на чл.43, ал.4 от ЗОП;

7. когато са настъпили съществени промени във финансирането на обществената поръчка – предмет на договора, извън правомощията на ВЪЗЛОЖИТЕЛЯ, които той не е могъл или не е бил длъжен да предвиди или да предотврати – с писмено уведомление веднага след настъпване на обстоятелствата.

**14.4.** ВЪЗЛОЖИТЕЛЯТ може да прекрати договора без предизвестие, когато ИЗПЪЛНИТЕЛЯТ:

1. забави изпълнението на някое от задълженията си с повече от пет работни дни;

2. не отстрани в разумен срок, определен от ВЪЗЛОЖИТЕЛЯ, констатирани нередности;

3. не изпълни точно някое от задълженията си по договора;

4. използва подизпълнител, без да е декларирал това в офертата си или ползва подизпълнител, различен от посочения в офертата му;

5. бъде обявен в несъстоятелност или когато е в производство по ликвидация.

**14.5.** ВЪЗЛОЖИТЕЛЯТ може да прекрати договора едностранно с 10-дневно писмено предизвестие, без дължими неустойки и обезщетения и без необходимост от допълнителна обосновка. Прекратяването става след уреждане на финансовите взаимоотношения между страните за извършените от страна на ИЗПЪЛНИТЕЛЯ и приети от ВЪЗЛОЖИТЕЛЯ дейности по изпълнение на договора.

Настоящият договор се състои от ….. /……/ страници и се състави, подписа и подпечата в два еднообразни екземпляра, по един за всяка от страните.

**Приложения:**

1. Приложение №1 - Технически изисквания на Възложителя.

 **2.** Приложение №2 - Партидна техническа спецификация за доставка на сайлент блокове за колоосен редуктор за локомотиви серии 44 и 45, собственост на "БДЖ – Пътнически превози” ЕООД;

 **3.** Приложение №3 - Техническа спецификация за доставка на сайлент блокове за колоосен редуктор за локомотиви серии 44 и 45, собственост на "БДЖ – Пътнически превози” ЕООД

 **4.**Приложение №4 - Техническо предложение на Изпълнителя.

 **5.**Приложение №5 - Ценова оферта на ИЗПЪЛНИТЕЛЯ.

**ВЪЗЛОЖИТЕЛ: ИЗПЪЛНИТЕЛ:**

**Димитър Станоев Костадинов**

*Управител*

 *на “БДЖ-Пътнически превози”ЕООД*